Pyhän Pietarin kirkko (Riika)

Pyhän Pietarin kirkko (latv. Svētā Pētera evaņģēliski luteriskā baznīca, saks. St. Petrikirche) on Riiassa, Latviassa sijaitseva luterilainen kirkko. Se mainitaan ensimmäisen kerran vuonna 1209, ja sitä laajennettiin 1400-luvulla. Kirkon nykyinen torni valmistui vuonna 1746. Torniin on osunut salama kuusi kertaa; torni romahti vuosina 1666 ja 1721. Ennen toista maailmansotaa Pyhän Pietarin kirkon 123 metriä korkea torni oli Euroopan korkein puurakennus. Kirkko on jälleenrakennettu vuoden 1941 pommitusten jälkeen, jolloin jäljellä olivat vain seinämuurit. Neuvostoaikana torniin asennettiin hissi, minkä jälkeen yleisö on voinut nousta torniin katsomaan näköaloja. Lähteet Aiheesta muualla Kuvia tai muita tiedostoja aiheesta Pyhän Pietarin kirkko Wikimedia Commonsissa